I september 2017 skrev en 71-årig kvinne fra Bergen følgende kommentar på en Facebookprofil:

«Fandens svarte avkom reis tilbake til Somalia og bli der din korrupte

kakerlakk».

Bergen tingretten og Gulating lagmannsretten har vurdert at ytringen Bergenskvinnen skrev på Facebookprofilen som en straffbar, hatefull ytring. I lagmannsretten ble kvinnen dømt til fengsel i 14 dager.

Ytringen var rettet mot samfunnsdebattant Sumaya Jirde Ali og ble publisert på Facebook-gruppen Vi som støtter Sylvi Listhaug.

Artikkelen fortsetter under annonsen

Lagmannsretten kom, i likhet med tingretten, frem til at det må trekkes en grense mellom ytringer fremsatt i ren sjikanehensikt og ytringer som må anses som en del av det frie ordskiftet vernet av ytringsfriheten. I dommen fra lagmannsretten understrekes det at det skal gis rommelig margin for uheldige og smakløse ytringer som en del av det politiske ordskiftet.

Advokat Laila Kjærvik som representerer kvinnen anket saken inn for Høyesterett, som nå har besluttet å slippe den inn til behandling. Anken gjaldt både lovanvendelsen og straffeutmålingen. (Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.